Tânăra atletă Alessia Pop, de la CS Giroc-Chișoda, a devenit campioană balcanică în proba de 5 km marș, la categoria de vârstă U18.
Giroceanca a câștigat detașat cursa desfășurată sâmbătă în Antalya (Turcia), cu timpul de 23 min. 11 sec.
Alessia a obținut această performanță la exact 20 de ani după ce Oana Staicu, antrenoarea care o pregătește împreună cu soțul ei, Sorin Staicu, devenea campioană balcanică.
Încă o dovadă că nimic nu este întâmplător, mai ales în sport…
Clubul aduce mulțumiri celor care au contribuit la acest rezultat uimitor: Primăria și Consiliul Local Giroc, complex Flonta Giroc, DAF Junior Sport Giroc și, nu în ultimul rând, părinților și tuturor care sunt alături.
Felicitări Alessiei și soților Staicu!